AQShning Dallas shahrida bo‘lib o‘tgan otishmada qo‘lga olingan gumondor, shahar bo‘ylab bombalar joylashtirganini aytgan, deb xabar qilmoqda CNN telekanali. U shuningdek, yana ko‘plab politsiya xodimlari jabrlanishini ta’kidlagan.  Avvalroq, AQSh hukumati otishma ro‘y bergan Dallas shahrida parvozlarni vaqtincha bekor qilgan edi. Dallas shahrida qoratanli fuqarolarning o‘ldirilishiga qarshi o‘tkazilgan norozilik namoyishlarida ro‘y bergan otishmada 4 nafar politsiyachi otib o‘ldirilgan, yana 7 kishi yaralangan. 7 iyul kuni Amerikaning Luiziana shtati Baton-Ruj shahrida ikki politsiyachi qoratanli erkakni otib o‘ldirgandi. Shuningdek, Minnesota shtatida politsiya ofitseri, qora tanli erkakning mashinasini tekshirish uchun to‘xtatgach, uni otib qo‘ygan edi. Foto:Getty Images